CELEX: C2006/178/04
Language: el
Date: 2006-07-29 00:00:00
Title: Υπόθεση C-453/04: Απόφαση του Δικαστηρίου (δεύτερο τμήμα) της  1ης Ιουνίου 2006  (αίτηση του Landgericht Berlin — Γερμανία για την έκδοση προδικαστικής αποφάσεως) — innoventif Ltd (Ελευθερία εγκαταστάσεως — Άρθρα 43 ΕΚ και 48 ΕΚ — Υποκατάστημα εταιρίας περιορισμένης ευθύνης εγκατεστημένης σε άλλο κράτος μέλος — Εγγραφή του εταιρικού σκοπού στο εθνικό εμπορικό μητρώο — Απαίτηση προκαταβολής επί των εξόδων της πλήρους δημοσιεύσεως του εταιρικού σκοπού — Συμβατότητα)

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/3
            
         Απόφαση του Δικαστηρίου (δεύτερο τμήμα) της 1ης Ιουνίου 2006 (αίτηση του Landgericht Berlin — Γερμανία για την έκδοση προδικαστικής αποφάσεως) — innoventif Ltd
   (Υπόθεση C-453/04) (1)
   
   (Ελευθερία εγκαταστάσεως - Άρθρα 43 ΕΚ και 48 ΕΚ - Υποκατάστημα εταιρίας περιορισμένης ευθύνης εγκατεστημένης σε άλλο κράτος μέλος - Εγγραφή του εταιρικού σκοπού στο εθνικό εμπορικό μητρώο - Απαίτηση προκαταβολής επί των εξόδων της πλήρους δημοσιεύσεως του εταιρικού σκοπού - Συμβατότητα)
   (2006/C 178/04)
   Γλώσσα διαδικασίας: η γερμανική
   Αιτούν δικαστήριο
   Landgericht Berlin
   Διάδικοι στην υπόθεση της κύριας δίκης
   
      Προσφεύγουσα: Innoventif Ltd
   Αντικείμενο της υποθέσεως
   Αίτηση εκδόσεως προδικαστικής αποφάσεως — Landgericht Berlin — Ερμηνεία των άρθρων 43 και 48 ΕΚ — Εγγραφή στο εμπορικό μητρώο υποκαταστήματος κεφαλαιουχικής εταιρίας εγκατεστημένης σε άλλο κράτος μέλος, η οποία εξαρτάται από την πληρωμή προκαταβολής επί των εξόδων δημοσιεύσεως του σκοπού της εταιρίας, όπως αυτός αναγράφεται στην ιδρυτική πράξη της εταιρίας
   Διατακτικό της αποφάσεως
   Τα άρθρα 43 ΕΚ και 48 ΕΚ δεν απαγορεύουν κανονιστική ρύθμιση κράτους μέλους η οποία εξαρτά την εγγραφή στο εμπορικό μητρώο υποκαταστήματος μιας εταιρίας περιορισμένης ευθύνης, εγκατεστημένης σε άλλο κράτος μέλος, από την πληρωμή προκαταβολής επί των προβλέψιμων εξόδων για τη δημοσίευση του σκοπού της εταιρίας, που περιγράφεται στην ιδρυτική πράξη της εν λόγω εταιρίας.
   
      (1)  ΕΕ C 6 της 8.1.2005.